അഷുരാദേഹ് ദ്വീപ്

അഷുരാദേഹ് ദ്വീപ് Ashūradeh ( പേർഷ്യൻ: آشوراده‎), or Ashur Ada, കാസ്പിയൻ കടലിന്റെ (ഗോർഗൻ ഉൾക്കടൽ) ഇറാനിയൻ ഭാഗത്തുള്ള ഒരേയൊരു ദ്വീപാണ്. അഷുരാദേഹ് ദ്വീപിന്റെ ഉപരിതലം 800 ഹെക്ടർ (2,000 ഏക്കർ) മാത്രമാണ്. ഇറാനിലെ മാസന്ദരാൻ പ്രവിശ്യയിലെ ബെഹ്ഷഹർ കൗണ്ടിയിലെ മിയാൻ കലെഹ് പെനിൻസുലയുടെ കിഴക്കനറ്റത്താണ് ഇത് കിടക്കുന്നത്. ബന്ദർ ടോർകമാൻ എന്ന സ്ഥലത്തുനിന്ന് 3 കിലോമീറ്റർ (1.9 മൈ) അകലെയും ഗോർഗാൻ എന്ന സ്ഥലത്തുനിന്നും 23 കിലോമീറ്റർ (14 മൈ) അകലെയുമാണിതു സ്ഥിതിചെയ്യുന്നത്. ഈ ദ്വീപിൽ ബന്ദർ ടോർക്മാൻ വഴി എത്താനാകും. ഇറാനിലെ കാവിയറിന്റെ 40% ത്തിലധികവും അഷുരാദെ ദ്വീപിനടുത്താണ് ഉത്പാദിപ്പിക്കുന്നത്. ചരിത്രം 300 കുടുംബങ്ങൾ ഇവിടെ താമസിച്ചിരുന്നു. എന്നാൽ നിലവിൽ ഈ ഗ്രാമം ആളൊഴിഞ്ഞതാണ്. പേർഷ്യയുടെ എതിർപ്പ് അവഗണിച്ച് 1837ൽ റഷ്യൻ സൈന്യം ഈ ദ്വീപു പിടിച്ചെടുത്തിരുന്നു. പിടിച്ചെടുത്തശേഷം റഷ്യൻ സൈന്യം അനേകം വർഷങ്ങളോളം ഇവിടെ സൈനിക പോസ്റ്റ് സ്ഥാപിച്ച് നിലനിർത്തിയിരുന്നു. അവലംബം